Keskustelu:Virkkalan kalkki- ja sementtitehdas

message: Kalkkipetteri on paitsi toimistohotelli, myös varsin laaja tehdasalue, jolla harjoitetaan kaikenlaista toimintaa, muun muassa saastuneiden maiden puhdistamista. Artikkelin yhdistäminen Petter Forsströmiin olisi mielivaltaista; jos välttämättä halutaan yhdistää, olisi kohde Lohja Oy, jonka entisestä tehtaaasta on kyse. -- Piisamson 1. tammikuuta 2008 kello 17.58 (UTC)
replies: text: Tarkemmin ajateltuna artikkeli kannattaisi siirtää nimelle Virkkalan kalkkitehdas, jonka historiallinen merkitys on suurempi. Tällöin artikkelista saataisiin myös kronologisesti looginen kokonaisuus. -- Piisamson 18. tammikuuta 2008 kello 14.46 (UTC)
Tarkemmin ajateltuna yhdistäminen ei vaikuta järkevältä; onhan meillä artikkelit myös paperitehtaista. Tehtaan ja sen alueen nykyinen käyttö ei liity Lohja Oy:hyn mitenkään, joten itsenäinen artikkeli tuntuu perustellulta. -- Piisamson 19. tammikuuta 2008 kello 13.57 (UTC)

text: Virkkalan kalkkitehdas kyllä liittyy olennaisesti, keskeisesti Lohja Oy:hyn. Sen sijaan sen nykyinen käyttö ei ole itsenäisen artikkelin arvoinen, teollisuusalueita ja toimistohotellin tyyppisiä ratkaisuja on joka kunnassa, eikä tuo taida olla Lohjallakaan edes ainoa laatuaan. Kunhan äänestykset vähän vähenevät, pannaan äänestykseen, sillähän se selviää. --Ulrika 19. tammikuuta 2008 kello 14.01 (UTC)
replies: text: :Toki se liittyy Lohja Oy:hyn keskeisesti, sitä en kiellä. Ennen sulkemista se oli kuitenkin jo myyty Euroc-konsernille. Nykyään alueella toimii kuitenkin 30-40 yritystä, ja siellä on kuvattu useampikin elokuva. Teollisuusalueet ovat mielestäni sitä paitsi yleensä artikkelin arvoisia. Toisaalta edelleen verratakseni paperitehtaisiin, esimerkiksi Kirkniemen paperitehdas on toiminut alle puolet siitä ajasta mitä Virkkalan kalkkitehdas toimi. Silti siitäkin on mielestäni aivan perusteltua olla itsenäinen artikkeli. -- Piisamson 19. tammikuuta 2008 kello 14.12 (UTC)
replies: text: ::Sikäli kuin Google-lähteiden perusteella ymmärrän, sen nimi ei ole ollut Virkkalan kalkkitehdas vaan enintään Lohjan Kalkkitehtaan Virkkalan tehdas, jos edes sitä. Tuntuu Googlen osumien mukaan siltä, että sen nimi on yksinkertaisesti ollut Lohjan kalkkitehdas. Minusta näytti pikemminkin siltä että tarkoitus on tuoda Wikipediaan kyseinen toimistohotelli. --Ulrika 19. tammikuuta 2008 kello 14.31 (UTC)
replies: text: :::Google ei tosiaan tässä asiassa palvele kovin hyvin. Lohjan kalkkitehdas se kuitenkaan missään nimessä ei ole eikä ole ollut, sillä Lohjalla on myös toinen, yhä toiminnassa oleva Tytyrin kalkkitehdas, joka sijaitsee sitä paitsi lähes Lohjan keskustassa. Artikkeli käsitteli alun perin toimistohotellia, sittemmin siihen yhdistettiin tehdasta käsitellyt artikkeli, ja näin viimeksi itse muutin sen päinvastaiseen muotoon käsittelemään ensisijaisesti kalkkitehdasta. Artikkelin alun perin luonut käyttäjä taitaa olla Länsi-Uusimaan taloustoimittaja. Rakkaalla lapsella on tietysti monta nimeä, sulkemisen aikoihin puhuttiin myös Virkkalan sementtitehtaasta tuolloisen kaventuneen tuotevalikoiman mukaan. -- Piisamson 19. tammikuuta 2008 kello 14.44 (UTC)
replies: text: ::::En tunne yksityiskohtia, mutta vaikka siitä arkipuheessa käytettäisiin paikkakunnan mukaista nimeä, siitä ei kuitenkaan ole mitään osoitusta, että se olisi ollut kirjallisesti käytössä. Virkkalan sementtitehdas ilmeisesti on ollut sillä nimellä olemassa, perustettu 1915. Ja Kirkniemen paperitehtaastakin tulee osumia ihan Metsäliiton itsensäkin sivuilta. Nyt kun katselin artikkelin historiaa, sen nimi on ollutkin jossakin vaiheessa Virkkalan sementtitehdas, joka minusta tuntuu paremmalta ainakin kuin Virkkalan kalkkitehdas, jollaista ei ole olemassa. Mutta se on siis ilmeisesti vain osa sitä Lohjan kalkkitehtaan vanhaa tuotantoaluetta? Heh, tässähän rupeaa jo teollisuushistorioitsijaksi:) --Ulrika 19. tammikuuta 2008 kello 14.58 (UTC)
replies: text: :::::Sementtitehdas perustettiin vuonna 1919. Tässä kirjoituksessa Torsti Salonen kirjoittaa Virkkalan kalkki- ja sementtitehtaasta. Tuon parempaa lähdettä googlesta tuskin löytyy, voisin ottaa tehtäväksi hankkia kirjastosta ja muualta vähän parempaa kirjallista materiaalia. Virkkalan kalkki-, eikä sementtitehdasta toki ole enää olemassa, mutta molemmat ovat olleet olemassa. Kalkkitehdas on vanhempi, ja uskoakseni käytetympi ilmaisu. Lisäys: muistaakseni tuo ensimmäinen, vuoden 1897 kalkkiuuni on jopa yhä olemassa, ja taitaa olla suojelukohde. -- Piisamson 19. tammikuuta 2008 kello 15.07 (UTC)
replies: text: ::::::No jos viitsit, kun ilmeisesti (muistaakseni) asustelet siellä päin, löydät ehkä tietoa paremmin kuin minä.--Ulrika 19. tammikuuta 2008 kello 15.12 (UTC)
replies: text: :::::::No niin. Kävinpä tonkimassa Lohjan pääkirjaston Lohja-kokoelmaa, ja lähteistä selvisi että Virkkalan kalkkitehdas ja Virkkalan sementtitehdas ovat olleet tavallaan kaksi eri tehdasta samalla tontilla. Tytyrin kalkkitehtaan valmistuttua vuonna 1948 lopetettiin kalkinpoltto Virkkalassa, mutta itse hienokalkkitehtaan oli tarkoitus jatkaa "varatehtaana" sesonkien huippuja tasoittamassa. Sen toiminta jatkui ilmeisesti ainakin vuoteen 1958, sillä Virkkalan kalkkitehdas mainitaan vielä tuona vuonna ilmestyneessä, Lohjan Kalkkitehdas Oy:n painattamassa esitteessä Tytyrin laitoksista. 1960-luvulla mahdollisesti julkaistuja teoksia en löytänyt, ja uudemmat lähteet 1970-luvulta eteenpäin puhuvat yksinomaan Virkkalan sementtitehtaasta. Tuolloin Virkkalan sementtitehdas oli maan suurin. Ilmeisesti Salosenkin käyttämä ilmaisu Virkkalan kalkki- ja sementtitehdas on siis täsmällisin, mutta pidätkö sitä liian monimutkaisena?

text: :::::::Ps. oli mielenkiintoinen tutkimusretki, kiitos aiheellisesta kyseenalaistuksesta! -- Piisamson 22. tammikuuta 2008 kello 19.13 (UTC)
replies: text: ::::::::Tiedon kaivelu on aina mielenkiintoista. Itse olisin edelleen sen Lohjan kalkkitehtaan kannalla, mutta tuokin käy, ja sitten linkityksiä ja uudelleenohjauksia, että asiaan perehtymätön tiedon hakija löytää tiedon kultajyvän. Menestystä tuleville tutkimusmatkoille, olet näköjään ahkera seutua koskevan tiedon tallettaja ja ilmeisen kokenut kynänkäyttäjä:). --Ulrika 22. tammikuuta 2008 kello 19.23 (UTC)

message: Ehdotan lupaavaksi. Gopase+f 23. tammikuuta 2011 kello 10.02 (EET)
replies: text: Nykypäivä on ilman viitteitä. --Lakritsa 23. tammikuuta 2011 kello 19.37 (EET)
replies: text: :Lisäsin viitteet ja päivitin vähän tietoja. -- Piisamson 25. tammikuuta 2011 kello 04.16 (EET)
replies: text: ::Nyt käy lupaavaksi.  --Lakritsa 25. tammikuuta 2011 kello 07.33 (EET)

text: Kannatan.  --Compance 25. tammikuuta 2011 kello 20.34 (EET)

text: Kannatan.--Tanár 25. tammikuuta 2011 kello 20.51 (EET)

text: Ok,  J.K Nakkila 26. tammikuuta 2011 kello 18.49 (EET)
Merkitsen lupaavaksi ja arkistoin keskustelun.--Tanár 26. tammikuuta 2011 kello 19.08 (EET)
</div>
thread_title: Lupaava artikkeli -ehdotus